Erik Valter «Diman» Lindström (født 2. januar 1918 i Örnsköldsvik, død 2. september 1955 samme sted) var en svensk skihopper som representerte IF Friska Viljor. Han ble nummer 21 i VM i Lahtis i 1938. I VM i Cortina d'Ampezzo i 1941, som ble annullert etter krigen, ble han nummer 6. Han var svensk flaggbærer under åpningsseremonien i OL i St. Moritz i 1948. I hopprennet falt han i sitt første hopp og endte uplassert. Han ble svensk mester i skihopping i 1940, 1943, 1944 og 1945.